KIRJALLINEN KYSYMYS E-1396/02 esittäjä(t): Laura González Álvarez (GUE/NGL) komissiolle. Rakenteellinen epätasapaino Teruelin provinssissa (Aragonia, Espanja).



Virallinen lehti nro 301 E , 05/12/2002 s. 0131 - 0132



KIRJALLINEN KYSYMYS E-1396/02 esittäjä(t): Laura González Álvarez (GUE/NGL) komissiolle (15. toukokuuta 2002) Aihe: Rakenteellinen epätasapaino Teruelin provinssissa (Aragonia, Espanja) Morettin laatimassa Euroopan parlamentin mietinnössä (A3-0115/93) tuodaan esiin haja-asutusalueiden turvaton asema ja pidetään tarpeellisena tarkastella muita perusteita, kuten väestön jakautumista tai vähimmäispalvelujen saatavuutta, jotka on otettava huomioon päätettäessä, mitkä alueet kuuluvat tavoitteeseen 1. Kyseisessä mietinnössä mainitaan esimerkkitapauksena Teruelin provinssi. Teruelin provinssissa toteutuu nimittäin seuraava paradoksi: sen bruttokansantuote asukasta kohti kasvaa väestön vähentymisen kustannuksella (1900-luvulla väestö väheni 50 prosenttia 265 000:stä 136 000 asukkaaseen) samalla kun sen prosenttiosuus maan bruttokansantuotteesta pienenee. Välttämättömät terveys-, opetus- ja energianjakelupalvelut sekä infrastruktuurit ovat riittämättömiä, mikä korostaa sen epäsuotuisaa asemaa Euroopan unionissa kehityksen sekä taloudellisen ja sosiaalisen yhteenkuuluvuuden kannalta. Onko komissio tehnyt selvitystä sellaisista eurooppalaisista alueista, joilla on alhainen väestöntiheys ja jotka eivät kuulu tavoitteeseen 1? Mitä toimia komissio ehdottaa yhdessä Espanjan hallituksen kanssa pitkällä ja lyhyellä aikavälillä edistääkseen sellaisen epätasapainon poistamista, josta Teruelin provinssi kärsii? Michel Barnier'n komission puolesta antamayhteinen vastauskirjallisiin kysymyksiin E-1349/02 ja E-1396/02 (3. heinäkuuta 2002) Rakennerahastojen tavoite 1 ja 2 -alueiden tukikelpoisuutta koskevat edellytykset ohjelmakaudella 20002006 vahvistetaan rakennerahastoja koskevista yleisistä säännöksistä 21 päivänä kesäkuuta 1999 annetussa neuvoston asetuksessa (EY) N:o 1260/1999(1). Tavoite 1 ja 2 -alueita ovat alueet, jotka vastaavat tilastollisen alueluokituksen tasoa II (NUTS II). Tavoite 2 -alueet ovat NUTS III -tason alueita tai näillä alueilla heikoimmassa asemassa olevia alueita. Teruelin maakunta kuuluu NUTS III -tasolle eikä näin ollen täytä tavoite 1 -alueen edellytyksiä. Maakunnan sosioekonomisten ongelmien takia Teruel täyttää tavoite 2 -alueen edellytykset kuluvalla ohjelmakaudella. Kyseisiin edellytyksiin kuuluu väestöntiheys. Lisäksi Teruelin erityistilanne on jo otettu huomioon Aragónia varten laaditussa yhtenäisessä ohjelma-asiakirjassa. Harvaan asuttujen alueiden erityispiirteet on nimenomaisesti otettu huomioon alueellisia valtiontukia koskevissa suuntaviivoissa. Toisaalta se, että alue on harvaan asuttu, on riittävä kelpoisuusedellytys aluetukeen Euroopan yhteisön perustamissopimuksen 87 artiklan 3 kohdan c alakohdan poikkeuksen nojalla. Toisaalta tällaisille alueille myönnettävien investointitukien enimmäismääräksi on vahvistettu 30 prosentin nettoavustusekvivalentti (NAE) normaalin 20 prosentin sijaan. Näitä säännöksiä sovelletaan täysin Teruelin maakuntaan. Säätääkseen lujan ja avoimen oikeusperustan komissio teki helmikuussa 2001 tilastollista alueluokitusta (NUTS)(2) koskevan ehdotuksen Euroopan parlamentin ja neuvoston asetukseksi. Ehdotus on osa parlamentille annettavaa kertomusta, ja se on tässä vaiheessa neuvoston käsiteltävänä. Asetuksen tavoitteita ovat muun muassa jäsenvaltioiden aluejaottelun objektiiviset kriteerit, jotta varmistetaan vertailukelpoisuus ja puolueettomuus alueellisia tilastoja laadittaessa. Espanjaa koskevassa kyseisen ehdotuksen liitteessä II autonomiset alueet rinnastetaan NUTS II -tasoon. Koheesiopolitiikan vuoden 2006 jälkeisen tulevaisuuden määrittelemiseksi komissio on käynnistänyt laajan keskustelun julkaisemalla toisen taloudellista ja sosiaalista koheesiota käsittelevän kertomuksen(3). Tässä kertomuksessa komissio lukee koheesiopolitiikan mahdollisiin painopistealueisiin tulevaisuudessa sellaiset alueet, joilla on vakavia maantieteellisiä haittoja ja luonnonhaittoja sekä harva asutus. Keskustelu on käynnissä, ja komissio antaa neuvostolle ja parlamentille ajallaan koheesiota käsittelevässä kolmannessa kertomuksessaan ehdotuksensa siitä, mikä on paras tapa ottaa huomioon nämä erityispiirteet tulevaisuuden aluepolitiikassa. (1) EYVL L 161, 26.6.1999. (2) EYVL C 180 E, 26.6.2001. (3) KOM(2001) 24, lopullinen.